ร้านนี้เป็นร้านชื่อดังของเกาะช้างเลยครับ อยู่ตรงทางเข้าน้ำตกคลองพลูครับ หากออกมาทางน้ำตก เลี้ยวขวานิดเดียว ร้านอยู่ขวามือ ร้านไม่ได้ติดทะเล ดังนั้นวิวจะไม่ค่อยดีเท่าไร แต่ยืนยันด้วยรสชาติที่แซ่บจี๊ดจ๊า กินไปปาดเหงื่อไปจนกระดาษทิชชู่หมดกล่องครับ

อาหารส่วนใหญ่เน้นเป็นอาหารซีฟู้ดครับ รสชาติอร่อยทุกอย่างที่สั่งมาเลยครับ

- ปลากระพงทอดราดน้ำปลา (350.-) ปลาตัวใหญ่อยู่ครับ ทอดมาได้กรอบ ไม่เหนียว อร่อยใช้ได้ แต่รสชาติน้ำจิ้มจืดๆไปนิด โดยรวมอร่อยฟินครับ ให้ B+

- หอยเชลล์ผัดฉ่า (150.-) จานนี้หอยเชลล์ได้เยอะ ผัดมารสชาติจัดจ้านมากกกกก พิมพ์ไปน้ำลายไหลไป แต่เผ็ดมากเช่นกัน คนกินเผ็ดคงชอบจานนี้มากครับ ให้ A

- ต้มยำทะเลน้ำข้น (150.-) รสชาติกลมกล่อม อร่อยใช้ได้เลยครับ เครื่องทะเลได้เยอะ สดอยู่ครับ ให้ B+

รสชาติ A
ราคา B+
บรรยากาศ B
บริการ B
สะอาด B